Michael Dal Colle

Michael Dal Colle (sündinud 20. juunil 1996 Richmond Hillis Ontario provintsis) on Kanada jäähokimängija, kes mängib Soome kõrgliigaklubis HC TPS ründajana vasakäärel.

Aastatel 2012–2016 mängis ta Ontario Hockey League'i (OHL) klubis Oshawa Generals, viimasel hooajal lisaks Kingston Frontenacsis. 2015. aastal tuli ta Generalsiga OHL-i meistriks.

2014. aastal valis New York Islanders ta NHL-i draftis viienda valikuna. Hooaja 2015/16 lõpus debüteeris Dal Colle American Hockey League'is (AHL) Islandersi tütarklubis Bridgeport Sound Tigers. 2019. aastal valiti Dal Colle AHL-i tähtede mängule. NHL-is debüteeris Dal Colle 13. jaanuaril 2018 mängus New York Rangersi vastu. NHL-is hakkas Dal Colle enam mänguaega saama hooajal 2018/19. Esimese värava lõi ta NHL-is 17. jaanuaril 2019 mängus New Jersey Devilsi vastu. Tema kõige resultatiivseim hooaeg NHL-is oli 2019/20, mil ta lõi neli väravat ja andis kuus väravasöötu. Hooajal 2021/22 mängis ta taas peamiselt Islandersi tütarklubis AHL-is.

2022. aasta oktoobris sõlmis ta lepingu TPS-iga.

Dal Colle on isa kaudu Itaalia päritolu ja ema kaudu iiri päritolu.

Viited

Välislingid 
 Michael Dal Colle NHL.com lehel
 Michael Dal Colle hockeydb.com lehel

Kanada jäähokimängijad
New York Islandersi mängijad
HC TPS-i mängijad
Sündinud 1996